হাসনাবাদে নিখোঁজ তরুণ ক্রিকেটারের মৃত্যু ঘিরে ঘনাচ্ছে রহস্য

উত্তর ২৪ পরগনা: হাসনাবাদে নিখোঁজ তরুণ ক্রিকেটারের মৃত্যু ঘিরে ঘনাচ্ছে রহস্য! পুলিশের প্রাথমিক অনুমান তাঁকে প্রথমে অপহরণ করা হয়, আর তারপর কিছু খাইয়ে তাকে মারা হয়।

ঘটনাটি ঘটেছে উত্তর ২৪ পরগনার বসিরহাট মহকুমার হাসনাবাদ থানার নপাড়ার ঘোষপুর এলাকায় । দেবঘোষ নামে নবম শ্রেণীর ছাত্র, গতকাল অর্থাৎ শনিবার দুপুর থেকেই নিখোঁজ ছিল। পরিবারের তরফ থেকে চলে খোঁজাখুজি, কিন্তু কোন খবর না মেলায় অবশেষে ছাত্রের বাড়ির লোক হাসনাবাদ থানায় ছেলের নিখোঁজ হওয়ার ডায়েরি দায়ের করেন। তড়িঘড়ি ঘটনার তদন্তে নামেন পুলিশ। তদন্তে নেমে পুলিশ জানতে পারেন, ওই কিশোর মিনাখা হাসপাতালে ভর্তি রয়েছেন। খবর পেয়েই সেখানে উপস্থিত হন ছাত্রের পরিবার। কিন্তু ওই ছাত্রের শারীরিক অবস্থার অবনতি হলে তাঁকে নিয়ে আসা হয় কলকাতার এসএসকেএম হাসপাতালে। আজ সকালে তার শারীরিক অবস্থা আরও অবনতি হওয়ায় তার মৃত্যু হয়।

আরও পড়ুন: বঙ্গ বিজেপিতে শুভেন্দু-সুকান্ত বিরোধ কি চরমে?

পরিবারের অভিযোগ, কলকাতার টালিগঞ্জে প্রতিদিনের মত সেদিনও ক্রিকেট প্রাক্টিস করতে গেছিলেন ওই ছাত্র। পরিবারের অভিযোগ ওই ছাত্রের তিন চারজন সহকর্মী তাকে তুলে নিয়ে যায়। তারপর থেকেই তাঁকে খুঁজে পাওয়া যায়না। অভিযোগ, সাইনসিটি এলাকা থেকে অপহরণ করা হয় ওই নাবালককে। তার শরীরে মেলে একাধিক আঘাতের চিহ্নও।

পরিবারের অভিযোগ, তাদের ছেলেকে পরিকল্পনা করে মারা হয়েছে। পরিবার পুলিশি নিষ্ক্রিয়তার অভিযোগ তুলেছেন। কিশোরের পরিবার ঘটনার সঙ্গে যারা জরিত তাদের অবিলম্বে গ্রেফতার করতে হবে এবং যথোপযুক্ত শাস্তি দিতে হবে বলে দাবি করেন তারা।

দেখুন অন্য খবর