হাসনাবাদে তৃণমূলের গেটে মমতা- অভিষেকের পোস্টার-ছেঁড়া, চাঞ্চল্য

ওয়েবডেস্ক- হাসনাবাদে (Hasnabad) তৃণমূলের (TMC) গেটে মমতা (Mamata)- অভিষেকের (Abhishek) পোস্টার-ছেঁড়া নিয়ে চাঞ্চল্য! বিজেপির (BJP) ষড়যন্ত্র না দলের গোষ্ঠীদ্বন্দ্ব? নবনির্বাচিত সভাপতি দাবি, এই জঘন্য কুৎসিত নোংরা কর্মকাণ্ড বিরোধীরা চক্রান্ত করে করেছে। পাল্টা বিজেপির বক্তব্য, এই ধরনের কাজ আমরা করি না। এটা তৃণমূলের গোষ্ঠীদ্বন্দ্ব।

উত্তর ২৪ পরগনা (North 24 Pargana) বসিরহাট (Bashirhat) মহকুমার হাসনাবাদের ঘটনা। তৃণমূল কংগ্রেসের প্রাক্তন ব্লক সভাপতি তথা বর্তমান পঞ্চায়েত সমিতির সভাপতির ছবি ছেঁড়াকে ঘিরে ফের তৃণমূলের অন্দরেই তরজা শুরু হয়েছে। অন্যদিকে, বিজেপির দাবি—এ ঘটনা তৃণমূলের গোষ্ঠীদ্বন্দ্বেরই বহিঃপ্রকাশ। ঘটনাটি ঘটেছে হাসনাবাদের বরুণহাটে। এখানে বিজয়া সম্মিলনী অনুষ্ঠানের জন্য বড় একটি গেট তৈরি করা হয়েছিল।

গেটে তৃণমূল নেতৃত্বদের পাশাপাশি সেই সময়কার হাসনাবাদ ১ নম্বর ব্লক সভাপতি আমিরুল ইসলামের ছবিও ছিল। পরে নতুন সভাপতি হিসেবে আনন্দ সরকার দায়িত্ব গ্রহণ করেন। যদিও পূর্ব ঘোষিত অনুষ্ঠানটি শেষ পর্যন্ত অনুষ্ঠিত হয়নি, গেটটি তখনও দাঁড়িয়ে ছিল। কিন্তু গতকাল রাতে সেই গেট থেকে প্রাক্তন সভাপতি আমিরুল ইসলামের ছবি ছিঁড়ে ফেলা হয়।

ঘটনা প্রকাশ্যে আসতেই এলাকায় চাঞ্চল্য ছড়িয়ে পড়ে এবং পুলিশ ঘটনাস্থলে পৌঁছে পরিস্থিতি নিয়ন্ত্রণে আনে। এই ঘটনাকে ঘিরে শুরু হয়েছে তৃণমূলের দুই শিবিরে দোষারোপের পালা।

আরও পড়ুন- প্রধানমন্ত্রী দফতরের চিঠি, কেন্দ্রীয় মন্ত্রীদের সঙ্গে ছবি দিয়ে রেলে চাকরির প্রতারণা

প্রাক্তন সভাপতি আমিরুল ইসলাম অভিযোগ করেছেন। অন্যদিকে, নতুন সভাপতি আনন্দ সরকার পাল্টা দাবি করেন,এটা বিজেপির ষড়যন্ত্র, দলকে কলঙ্কিত করার চেষ্টা।”

বিজেপির বক্তব্য, সারা রাজ্যজুড়ে যেমন তৃণমূলের গোষ্ঠীদ্বন্দ্ব প্রকাশ্যে এসেছে, হাসনাবাদ-হিঙ্গলগঞ্জ এলাকাও তার ব্যতিক্রম নয়। এই ঘটনা তারই প্রতিফলন।”

ঘটনাকে কেন্দ্র করে তৃণমূলের অন্দরকলহ আবারও প্রকাশ্যে এসেছে—এমনই মন্তব্য রাজনৈতিক মহলের।

দেখুন আরও খবর-